НЕНАД ВУЊАК

А

кадемик проф. др Ненад Вуњак рођен је 16. окто­бра 1951. у Горњој Рогатици, општина Ба­чка Топола. Гимназију је завршио 1970. у Бачкој То­по­ли. Дипло­мирао је 1974. на Економском факу­лте­ту у Суботици (Универзитет у Новом Саду), гдје је ос­тао да ради као асистент. На истом факултету маги­стри­рао је 1976. и докторирао 1979. године одбраном ди­сер­тације *Еко*­*номско-соци*­*јални мотиви реализације прин­ципа дохо*­*довности у сложеним интеграционим сис­те*­*ми*­*ма*. У звање ре­дов­ног професора из области финансија и финан­сиј­ског менаџмента изабран је 1992. године.

Радио је као стечајни финансијски директор Фа­брике обуће „Со­лид”, Суботица (1986), генерални директор исте фабрике (1987–1989), те генерални директор Кожарског комбината „Југокожа” у Су­бо­ти­ци (1990). Био је предсједник Извршног већа Скупштине општине Су­бо­ти­ца (1989–1990), директор Главне филијале Војвођанске банке у Субо­тици (1991–2000), савезни посланик у Већу грађана Савезне Републике Југо­славије (2001–2003), народни посланик у Скупштини Војводине (2007–2011). Члан Управ­ног одбора КБЦ банке у Београду био је од 2006. до 2008, када је иза­бран за члана Савета гувернера Народне банке Србије. Од 2012. пред­сједник је Управног одбора Агенције за осигурање депозита банака и оси­гура­вајућих друштава. Посједује лиценцу овлашћеног ревизора.

Године 2013. изабран је за почасног доктора наука Омског господарског универзитета и за члана Одбора за економске науке Одјељења друштвених наука АНУРС-а. Члан је Управног одбора Привредне коморе Војводине (од 2014).

На Економском факултету у Суботици предаје на сва три циклуса студија. Од 2005. био је шеф Одсека за финансијски менаџмент и рачуноводство, а од 2006. и Департмана за финансије, банкарство, рачуноводство и ревизију. За декана овог факултета изабран је 2010. године.

Објавио је 14 уџбеника и преко 250 научних и стручних радова и других публикација из области пословних финансија, банкарства и финансијских тржишта.

Добитник је наградâ „Капетан Миша Анастасијевић” (2011) за унапре­ђење високог образовања и „Најевропљанин” (2012) за област науке и кул­туре, те признања Привредне коморе Војводине (2015) за повезивање еко­номске теорије и праксе.

За иностраног члана Академије наука и умјетности Републике Српске иза­бран је 4. децембра 2015. године.